Készítse el a következő index.php programot (html nem kell).

A dolgozat során minden korábban elkészített feladat használható.

A program állítson elő egy űrlapot (get metódus és az adatokat az index.php programnak küldjük). Az űrlapon legyen egy **select** elem. Ezt az elemet a php állítsa elő dinamikusan egy tömb tartalma alapján. Ez a tömb 8 darab várost tartalmazzon. Ezt a 8 várost mi adjuk meg a php kódba fixen beírva. A címke a select elem előtt **Város** szövegű legyen.

Ez alatt legyen egy beviteli mező. A címkéje **Szállítási díj** legyen. Ha Szegedet választjuk ki a listából, akkor a szállítási díj legyen 1000, ha Algyőt, akkor a szállítási díj 2000 legyen, minden más esetben 3000. Ez a címke és beviteli mező csak akkor jelenjen meg, ha a submit gombbal jutottunk ide.

Az űrlap alján legyen egy elküld gomb.

Egy címkében jelenítsünk meg egy üzenetet a legelső alkalommal, amikor az oldal betöltődik (tehát nem a submit gombbal jövünk ide). Az üzenet szövege ’Kérem válasszon egy várost a szállítási díj meghatározásához’.